《飞蛾篇》
明代·陈子升

飞蛾勿飞飞，我言汝可通。高者奔月蟾，下者衔烛龙。

蚌能吐珠辉，萤能照飞蓬。彼皆爱光辉，不知汝懵懵。

歘尔投灯来，顷刻罹厥凶。汝智自不周，汝力自不从。

汝今勿复飞，劝汝慎先几。飞蛾懵不服，飞飞复促促。

促促污金镫，草草笑蚊蝇。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。